Friss kémfotókon a Ferrari első szabadidő-autója
Az összkerékhajtású hibrid Purosangue-ot előreláthatólag jövőre mutatják majd be.
Ha valaki igazán izgalmas olasz divatterepjáróra vágyik, akkor az általunk nemrégiben alaposan letesztelt 510 lóerős Alfa Romeo Stelvio Quadrifoglióval, vagy az 580 lovas Maserati Levante Trofeóval nem igazán lőhet mellé. Érkezőben azonban a Ferrari első hasonló modellje, amely ezeken az olasz SUV-okon is túlmutathat.

A Ferrari 600 lóerőnél erősebbnek ígérkező első szabadidő-autójáról 2017-ben röppentek fel a pletykák, amelyek egy évvel később hivatalos megerősítést nyertek. A Ferrari Purosangue nevű újdonságnak már javában zajlik a közúti tesztje, a friss kémfotókon egy erősen álcázott prototípus látható.

Bár a prototípus egy jelentősen módosított Maserati Levanténak tűnik, a végleges Ferrari Purosangue egy teljesen új platformra épül. Az összkerekes és állítható magasságú légrugós futóműves újdonság várakozások szerint többek közt hibrid V12-es hajtáslánccal is elérhető lesz.

A Ferrari Purosangue hivatalos leleplezésére előreláthatólag 2022-ben kerül majd sor.

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.
autó divatterepjáró hibrid szabadidőautó sportterepjáró V12-es motor összkerékhajtású SUV olasz Ferrari Ferrari Purosangue